Vi giver Ajour 1 stjerne, og det gør vi udelukkende på baggrund af utrolig dårlig kundeservice. Vi købte Ajour i efteråret 2019, og vi oplevede super service vedr. købet af selve systemet. Ros til sælgeren, Rasmus, da vi fik præsenteret kassesystemet på en god og professionel måde. Han var også virkelig god og rigtig hurtig til at besvare vores spørgsmål på mail. Så vi var sikre på, at Ajour ville være det helt rigtige kassesystem for os. Det kunne nemlig det, som vi ønskede. Fra vi bestilte ordren til det blev leveret gik det også rigtigt stærkt, så der var hurtig ekspedition. Herefter gik det ned af bakke med kundeservicen. Vi blev bedt om at opsætte systemet selv ved at se nogle videoer på nettet, og herefter kode alle vores ”ting” i systemet. Da dette var gjort, skulle det hele omkodes, fordi det ikke var korrekt kodet, da videoerne viste det forkerte. Herefter havde vi store problemer med at få kodet det rigtigt, da kundeservice simpelthen var umulige at få fat i. De blev ved med at kaste bolden videre til en kollega. Til sidst efter en måneds tid fik vi selv løst de sidste problemer ved at prøve os frem. Vi har selvfølgelig løbende haft en del spørgsmål til support. Hver gang er det samme oplevelse. De aner ingenting om, hvordan man gør samtidig er deres svartid ufattelig lang. I februar måned blev vi opmærksomme på, at når vi sælger gavekort fra Ajour er dette uden moms. Dette er momspligtigt, og har været det siden august 2019, så vi kontakter Ajour for at høre dem, hvordan vi kan sætte moms på gavekort, når vi sælger gavekort fra kassen. Vi har i løbet af de seneste 4-5 måneder kontaktet dem flere gange for at høre dem ad, så de kan tilrette i systemet. De første par gange skrev de, at de ville vende tilbage. Efter adskillige rykkere kontaktede vi så vores sælger, Rasmus, som straks ville tage fat i support. Vi har nu skrevet til ham 2 gange, og vi har stadig ikke hørt noget. Og fejlen er stadig ikke rettet. Dette er desværre ikke de eneste eksempler vi har på, hvor vi har haft svært ved at få fat i dem. Vi vil anbefale systemet Ajour, da det er super brugervenligt.Men deres kundesupport er virkelig elendig.